**Οι ιστορίες που λες στα live  σου είναι αληθινές;**

Οι ιστορίες στα λάιβ είναι σχεδόν αληθινές. Πάντα χρησιμοποιώ την αλήθεια, βάζω λίγο αλάτι και λίγο πιπέρι και την σερβίρω.

**Που τα σκέφτεσαι όλα αυτά που γράφεις;**

Τα ζω. Η καθημερινότητά μας είναι γεμάτη σουρεαλισμό.

**Ποια θα έλεγες πως ήταν η πρώτη σου πράξη καλλιτεχνικής έκφρασης;**

Έγραφα ποιήματα απ' όταν ήμουν στο δημοτικό. Τα απογεύματα έφτιαχνα μια σκηνή από μαξιλάρια και κουβέρτες και έπαιζα θέατρο. Έπαιζα κιθάρα από μικρός και ήθελα να μάθω σαξόφωνο και ακορντεόν. Δεν έμαθα τίποτε απ' αυτά, αλλά το ζητούσα. Το μόνο που δεν μου είχε περάσει απ' το μυαλό, ήταν να τραγουδήσω.

**Βeauty editor, influencer φάσιον αικον , τραγουδοποιός.  Eίσαι τελικά ένας εκμοντερνισμένος πνευματικός ηγέτης;**

Πέρα απ' το κομμωτής που το έκανα με χαρά για δεκαπέντε χρόνια και από το τραγουδοποιός που μου αρέσει πολύ σαν τίτλος, τα υπόλοιπα είναι ευγενείς τίτλοι που τους μοιράζομαι με χιούμορ, με άλλους προβληματικούς συνανθρώπους μου στα σοσιαλ μίντια.

Ζούμε σε μια εποχή που η πληροφορία τρέχει τόσο γρήγορα, που δεν προλαβαίνουμε να την φιλτράρουμε. Ο καθένας δηλώνει κάτι φαντασμαγορικό στα σοσιαλ μίντια, ανεβάζει ωραίες ρετουσαρισμένες φωτογραφίες μιας υπέροχης ζωής, διάφοροι άνθρωποι αισθάνονται κατώτεροι απ' αυτόν και τον ακολουθούν όσο αυτός προσπαθεί να κρύψει την μιζέρια της άχαρης ζωής του πίσω από την οθόνη του κινητού του.

**Πόσο κοινωνικό προβληματισμό αντέχει ο σύγχρονος Έλληνας στη μουσική διασκέδαση του;**

Δεν έχω ιδέα. Αυτό που έχω κάπως καταλάβει, είναι ότι ο άνθρωπος θέλει να γελάσει, να ξεχαστεί, να προβληματιστεί και να ξεσπάσει. Δεν έχω βρει ακόμα τα ποσοστά.

**Ζούμε τον εκφασισμό της κοινωνίας, τα ένστικτα των ανθρώπων έχουν αγριέψει επικίνδυνα.  Σπύρο , ποιος έχει την βενζίνη, ποιος έχει την ευθύνη;**

Την βενζίνη και την ευθύνη την είχε από πάντα η εξουσία. Η εξουσία κερνάει φόβο και αν κάποιο κεφάλι πάει να σηκωθεί, κερνάει μαχαίρι. Η αποφυλάκιση του δολοφόνου του Αλέξη Γρηγορόπουλου είναι ένα μήνυμα προς όλους και ιδιαίτερα προς τις νέες γενιές.

**Που πήγαν οι τιράντες;**

Εδώ είναι. Μη με τρελαίνεις!

**Tι σε φορτσάρει καλλιτεχνικά και τι σε μπλοκάρει; Eχεις πέσει ποτέ σε αδράνεια;**

Η καθημερινότητα είναι αυτό που με εμπνέει και αυτό που με μπλοκάρει είναι να μην την ζω. Να την χάνω. Φυσικά και πέφτω σε αδράνεια και είναι πολύ τρομακτικό πράγμα, γιατί δεν ξέρεις αν θα τελειώσει ποτέ.

**Ποιοί είναι οι 3 δίσκοι που έχεις στη δισκοθήκη σου αλλά ντρέπεσαι γι’ αυτό; Και ποιοι οι 3 που δεν έχεις και ντρέπεσαι ακόμη περισσότερο γι’ αυτό;**

Δεν ντρέπομαι ποτέ για τα γούστα μου, άσε που πλέον η μορφή της δισκοθήκης έχει αλλάξει τόσο πολύ με την ψηφιοποίηση της, που έχεις και δεν έχεις τα πάντα. Έχω Χρήστο Κυριαζή, Σταμάτη Κόκοτα, Jovanoti, Tom Waits, Jeff Beck, social waste, Βίκυ Μοσχολιού. Αύριο μπορεί να μην έχω τίποτε απ' αυτά.

**Ερωτήσεις καλλιστείων**

**Αν μπορούσες να είσαι πανέμορφος και όχι τόσο έξυπνος ή πανέξυπνος  και όχι τόσο όμορφος τι θα διάλεγες και γιατί;**

Παγκόσμια ειρήνη γιατί μπλε!

**Αν μπορούσες να δημιουργήσεις έναν νέο νόμο, ποιος θα ήταν και τι θα προέβλεπε;**

Δεν μπορώ να σκεφτώ κάτι τέτοιο. Είναι πολύ έξω από μένα(ή προσπαθώ να κρύψω τις εξουσιαστικές μου τάσεις και σας λέω ψέματα).

**Ποιο πρόσωπο που έχει επιρροή θα ήθελες να συναντήσεις και τι θα ήθελες να μάθεις από αυτό**

Θα ήθελα να συναντήσω τον Sigmund Freud και να μάθω πού ξέρει την μάνα μου.

**Είσαι μάρτυρας εκφοβισμού. Πως αντιδράς;**

Πρώτα προσπαθώ να νικήσω τον φόβο μου και μετά ανάλογα την περίσταση.

**Eαν κέρδιζες  1.000.000 τι θα έκανες;**

Δεν μπορώ να το φανταστώ. Να σας πω τι θα άλλαζα αν ήμουν πρωθυπουργός για μια μέρα;

**Αν ήσουν πρωθυπουργός για μια μέρα τι θα άλλαζες**

Τιράντες.

**Πότε έγινε ο τρίτος Παγκόσμιος πόλεμος;**

Συμβαίνει τώρα.

**«Mε ποιον»**

Με ποιον από τη «μπάντα του ουρανού» θα έκανες κολλητή παρέα;

**Κολλητή με κανέναν.**

Mε ποιον θα μεθούσες σε μπαρ;

**Με τον Ernest Hemingway**

Με ποιον θα πήγαινες ταξίδι;

**Με τον Ηρακλή Πουαρό, με τραίνο.**

Mε ποια θα έβγαινες ραντεβού

**Με την Σοφία Λόρεν**

Ποιες από τις παρακάτω χωροχρονικές περιόδους θα ήθελες να επισκεφτείς και γιατί;

1) To 1962 στην Ύδρα, με τον Leonard Cohen.

2) Το 1968 στην Καλιφόρνια, με τον Neil Young.

3) To 1968 στην Ινδία με τους Beatles.

 4) Το 1973 στη Νέα Υόρκη με τους New York Dolls.

5) Το 1977 στο Λονδίνο με τον Joe Strummer.

5) Το 1979 στο Manchester με τους Joy Division.

6) Το 1987 στη Θεσσαλονίκη με τον Γιάννη Αγγελάκα.

7) Το 1990 στο Seattle με τον Kurt Cobain.

8)Το 1993 στο Περιστέρι με τους Στέρεο Νόβα.

9) Το 2019 στον Σταυρό του Νότου με τον Πάνο Φραγκιαδ΄άκη

**Βασικά θα ήθελα να πάω το 1979 στο Manchester με τον Πάνο Φραγκιαδάκη όμως.**